P R E S S E M E D D E L E L S E

**Medarbejderpleje fortsætter med at være en succes for kurerfirma**

**Igen i år har organisationen bag Great Place to Work® afsløret de virksomheder, der har klaret sig bedst i hver deres brancher i Danmark og i udlandet. og for kurerfirmaet DHL Express har det endnu engang vist sig, at det kan betale sig at arbejde med kulturen i virksomheden. Fra sidste år og til i år er firmaet rykket en plads frem og ligger nu på en fjerdeplads blandt de bedste danske store arbejdspladser.**

**Vallensbæk d. 22. november 2016:** ”For enhver virksomhed er medarbejderne dem, der gør forskellen i dagligdagen. Det er dem, der har kontakten til kunderne og det er dem, der kommer med de gode idéer. Sammen med mit lederteam er det min fornemmeste opgave at sørge for, at medarbejderne har de rette rammer til at udfolde sig. Anerkendelsen fra Great Place to Work og vores nye flotte placering er blot et resultat af det, vi arbejder med hver dag. Den vigtigste anerkendelse er den, vi får og giver i det daglige — og når kunder og leverandører oplever, at DHL Express har en anerkendende og opbakkende virksomhedskultur,” siger Claus Lassen, der er adm. direktør for DHL Express i Danmark:

Med sine 510 medarbejdere i Danmark for både DHL Express og Aviation er det lidt af en bedrift at skabe en særlig holdånd. Når det alligevel er lykkedes DHL Express gennem flere år, er det fordi virksomheden efter eget udsagn aldrig har været bange for at gøre tingene en smule anderledes. Således er det eksempelvis en gennemsyret del af DHL-kulturen, at det er lederne i kurerfirmaet, der træner samtlige medarbejdere på forskellige kurser i løbet af året. Og senest har virksomheden iværksat fysisk træning i arbejdstiden efter fransk forbillede.

**En arbejdsplads skal give energi**

”Hvis man mentalt og fysisk er i god fysisk form, gør det arbejdsdagen bedre både for en selv og for ens kollegaer. Derfor har vi indført styrketræningsøvelser både i terminalerne og i kontormiljøet. Det gør, at alle får en god start på dagen og endnu vigtigere, at de bliver ladet op af energi. Vi tror på, at det skal være muligt at tage hjem fra arbejde opladet af energi i stedet for, at det er et sted, hvor man kommer og lægger energi,” siger Pia Skat-Rørdam, der er direktør for HR og forretningsudvikling i DHL Express.

Styrketræningen er elastikøvelser, der også er anbefalet af Arbejdstilsynet og Branchearbejdsmiljørådet.

Foruden anerkendelsen fra Great Place to Work, er det også tydeligt for alle i hverdagen, at kurerfirmaet formår at skabe gode rammer for medarbejderne.

”Vi har jævnligt jubilæer for kollegaer, der har været her i årevis og fejrer det altid med pomp og pragt. Og vores ældste medarbejder på 83 år vil hellere gå på arbejde hos os end at lade sig pensionere,” siger Pia Skat-Rørdam.

Metoden til at finde frem til de bedste arbejdspladser er udviklet af Great Place to Work® i San Francisco. Alle danske arbejdspladser med minimum 20 medarbejdere har mulighed for at deltage i undersøgelsen. I 2016 har i alt 128 arbejdspladser gennemført undersøgelsen. Heraf beskæftiger 88 af de deltagende arbejdspladser 50-499 medarbejdere, 14 beskæftiger flere end 500 medarbejdere og 26 arbejdspladser beskæftiger 20-49 medarbejdere.

**For yderligere oplysninger, kontakt venligst:**

Claus Lassen, adm. direktør i DHL på telefon: 72 39 75 00.

Pia Baagø Skat-Rørdam, HR-direktør i DHL Express på telefon: 72 39 72 32.

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 340.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”. DHL er en del af Deutsche Post DHL Group. Den realiserede omsætning var i 2015 på mere end 59 milliarder euro.